5.2. Valsts budžeta likuma struktūra

Likumprojekts “Par valsts budžetu 2021. gadam” nosaka:

* valsts budžeta ieņēmumus;
* valsts budžeta izdevumus;
* valsts budžeta mērķdotāciju apmēru pašvaldībām;
* valsts budžeta dotācijas apmēru pašvaldību finanšu izlīdzināšanas fondam;
* valsts budžeta ilgtermiņa saistību maksimāli pieļaujamo apjomu;
* maksimālo valsts parādu gada beigās;
* valsts budžeta aizdevumu kopējo palielinājumu;
* pašvaldību aizņēmumu kopējo palielinājumu un pašvaldību sniegto galvojumu kopējo palielinājumu.

Likumprojekta “Par valsts budžetu 2021. gadam” pielikumos noteikti plānotie valsts budžeta ieņēmumi pa veidiem un detalizēti ministriju un citu centrālo valsts iestāžu pamatbudžeta un speciālā budžeta programmu un apakšprogrammu izdevumi kārtējā saimnieciskajā gadā. Likumprojekts satur šādus pielikumus:

**1. pielikums** “Valsts konsolidētais budžets 2021. gadam”;

**2. pielikums** “Valsts budžeta ieņēmumi”;

**3. pielikums** “Valsts pamatbudžeta un valsts speciālā budžeta kopsavilkums”;

**4. pielikums** “Valsts pamatbudžeta ieņēmumu un izdevumu atšifrējums pa programmām un apakšprogrammām“;

**5. pielikums** “Valsts speciālā budžeta ieņēmumu un izdevumu atšifrējums pa programmām un apakšprogrammām”;

**6. pielikums** “Mērķdotācijas pašvaldībām – pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām”;

**7. pielikums** “Mērķdotācijas pašvaldībām – interešu izglītības programmu pedagogu daļējai darba samaksai un valsts sociālās apdrošināšanas obligātajām iemaksām”;

**8. pielikums** “Mērķdotācijas pašvaldībām – pašvaldību speciālo pirmsskolas izglītības grupu pedagogu darba samaksai un valsts sociālās apdrošināšanas obligātajām iemaksām, speciālajām izglītības iestādēm, kas nodrošina internāta pakalpojumus”;

**9. pielikums** “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām”;

**10.pielikums “**Mērķdotācijas pašvaldību māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”;

**11. pielikums “**Valsts budžeta ilgtermiņa saistību maksimāli pieļaujamais apjoms”.